
EMENDI
[bookmark: IntroA]Il-Kumitat għall-Affarijiet Barranin jippreżenta lill-Kumitat għall-Kummerċ Internazzjonali, bħala l-kumitat responsabbli, dan li ġej:
[bookmark: IntroB]<RepeatBlock-Amend>
<Amend>Emenda		<NumAm>1</NumAm>
<DocAmend>Proposta għal deċiżjoni</DocAmend>
<Article>Premessa 2</Article>
	

	Test propost mill-Kummissjoni
	Emenda

	(2)	Fl-2011, il-Ġordan beda għadd ta’ riformi politiċi biex tissaħħaħ id-demokrazija parlamentari u l-istat tad-dritt. Twaqqfu Qorti Kostituzzjonali u Kummissjoni Elettorali Indipendenti u l-Parlament tal-Ġordan għadda għadd ta’ liġijiet ewlenin, inkluż l-Att Elettorali u l-Att tal-Partiti Politiċi kif ukoll liġijiet dwar id-deċentralizzazzjoni u l-muniċipalitajiet. Sar titjib leġiżlattiv fejn jidħlu l-indipendenza tal-ġudikatura u d-drittijiet tan-nisa.
	(2)	Mill-2021 ’l hawn, il-Ġordan beda għadd ta’ riformi politiċi biex jissaħħu d-demokrazija parlamentari u l-istat tad-dritt. Twaqqfu Qorti Kostituzzjonali u Kummissjoni Elettorali Indipendenti u l-Parlament tal-Ġordan għadda għadd ta’ liġijiet ewlenin, inkluż l-Att Elettorali u l-Att tal-Partiti Politiċi kif ukoll liġijiet dwar id-deċentralizzazzjoni u l-muniċipalitajiet. Sar titjib leġiżlattiv fejn jidħlu l-indipendenza tal-ġudikatura u d-drittijiet tan-nisa. Il-Missjoni Ewropea ta’ Osservazzjoni Elettorali fil-Ġordan ħadet nota tal-elezzjonijiet parlamentari inklużivi u organizzati tajjeb li saru fl-10 ta’ Settembru 2024 fil-kuntest tal-modernizzazzjoni politika mibdija mir-Re fl-2021. Huwa kruċjali li l-Unjoni tkompli tappoġġa l-paċi fil-Ġordan u tagħmel dak kollu li tista’ biex tippreserva l-mudell uniku tal-Ġordan ta’ rappreżentanza etnika u reliġjuża sabiex tiżgura r-rappreżentanza leġittima ta’ dawk il-gruppi.


</Amend>
<Amend>Emenda		<NumAm>2</NumAm>

<DocAmend>Proposta għal deċiżjoni</DocAmend>
<Article>Premessa 3</Article>
	

	Test propost mill-Kummissjoni
	Emenda

	(3)	L-ekonomija tal-Ġordan sofriet b’mod sinifikanti minn kunflitti mtawla fir-reġjun, b’mod partikolari fil-pajjiż ġar tas-Sirja, u l-aktar reċenti f’Iżrael/Gaża u l-Baħar l-Aħmar. Sa mill-bidu tal-gwerra fis-Sirja, l-ekonomija tal-Ġordan intlaqtet minn influss kbir ta’ refuġjati Sirjani, li żied il-pressjoni fuq il-pożizzjoni fiskali, is-servizzi pubbliċi u l-infrastruttura tagħha. Minbarra l-instabbiltà reġjonali, l-isfidi makroekonomiċi u fiskali relatati mal-pandemija tal-COVID-19 fl-2020/2021, l-iżviluppi fil-prezzijiet tal-komoditajiet wara l-invażjoni tal-Ukrajna mir-Russja fl-2022, l-esponiment għoli għall-fluttwazzjonijiet kummerċjali u ż-żieda fil-kostijiet tas-self għas-swieq emerġenti globalment komplew ikunu ta’ piż fuq l-ekonomija tal-Ġordan. B’riżultat ta’ dan, il-Ġordan esperjenza kontrazzjoni ekonomika fl-2020, segwit minn irkupru ekonomiku kajman, hekk kif il-qgħad żdied b’mod sinifikanti fl-2020 u baqa’ għoli, u tfaċċaw ħtiġijiet ġodda ta’ finanzjament fiskali u estern.
	(3)	L-ekonomija tal-Ġordan sofriet b’mod sinifikanti minn kunflitti mtawla fir-reġjun, b’mod partikolari fil-pajjiż ġar tas-Sirja, u l-aktar reċenti f’Iżrael/Gaża u l-Baħar l-Aħmar. Sa mill-bidu tal-gwerra fis-Sirja, l-ekonomija tal-Ġordan intlaqtet minn influss kbir ta’ refuġjati Sirjani, li żied il-pressjoni fuq il-pożizzjoni fiskali, is-servizzi pubbliċi u l-infrastruttura tagħha. L-inċertezza attwali fis-Sirja tkompli taggrava l-instabbiltà diġà detrimentali ħafna għall-Ġordan. Il-Ġordan jospita madwar 1.3 miljun refuġjat, li jagħmlu wieħed mill-pajjiżi bl-ogħla għadd ta’ popolazzjonijiet ta’ refuġjati per capita. Minbarra l-instabbiltà reġjonali, l-isfidi makroekonomiċi u fiskali relatati mal-pandemija tal-COVID-19 fl-2020/2021, l-iżviluppi fil-prezzijiet tal-komoditajiet wara l-invażjoni tal-Ukrajna mir-Russja fl-2022, l-esponiment għoli għall-fluttwazzjonijiet kummerċjali u ż-żieda fil-kostijiet tas-self għas-swieq emerġenti globalment komplew ikunu ta’ piż fuq l-ekonomija tal-Ġordan. B’riżultat ta’ dan, il-Ġordan esperjenza kontrazzjoni ekonomika fl-2020, segwit minn irkupru ekonomiku kajman, hekk kif il-qgħad żdied b’mod sinifikanti fl-2020 u baqa’ għoli, u tfaċċaw ħtiġijiet ġodda ta’ finanzjament fiskali u estern. Barra minn hekk, kwistjonijiet strutturali sinifikanti jfixklu t-tkabbir ekonomiku, b’mod partikolari fil-qasam tal-iżvilupp tas-settur privat. Sfidi bħal ambjent tan-negozju sfavorevoli u inflessibbiltà fis-suq tax-xogħol jibqgħu bla soluzzjoni.


</Amend>
<Amend>Emenda		<NumAm>3</NumAm>

<DocAmend>Proposta għal deċiżjoni</DocAmend>
<Article>Premessa 4a (ġdida)</Article>
	

	Test propost mill-Kummissjoni
	Emenda

	
	(4a)	L-Unjoni tirrikonoxxi r-rwol ewlieni tal-Ġordan fil-promozzjoni tal-istabbiltà reġjonali u fil-medjazzjoni tal-kunflitti, b’mod partikolari fost tensjonijiet akbar. L-assistenza makrofinanzjarja proposta għandha l-għan li tappoġġa lill-Ġordan fiż-żamma tar-rwol pożittiv tiegħu fir-reġjun. F’dak il-kuntest, u b’rikonoxximent tal-fatt li l-Ġordan huwa wieħed mill-aktar sħab reġjonali b’saħħithom tal-Unjoni, huwa essenzjali li l-Kummissjoni u s-Servizz Ewropew għall-Azzjoni Esterna (SEAE) ikomplu japprofondixxu u jsaħħu s-sħubija bejn l-UE u l-Ġordan, u b’hekk javvanzaw il-kooperazzjoni.


</Amend>
<Amend>Emenda		<NumAm>4</NumAm>

<DocAmend>Proposta għal deċiżjoni</DocAmend>
<Article>Premessa 21</Article>
	

	Test propost mill-Kummissjoni
	Emenda

	(21)	Prekundizzjoni għall-għoti tal-assistenza makrofinanzjarja tal-Unjoni jenħtieġ li tkun li l-Ġordan jirrispetta l-mekkaniżmi demokratiċi effettivi – inklużi sistema parlamentari b’diversi partiti – u l-istat tad-dritt, u li jiggarantixxi r-rispett tad-drittijiet tal-bniedem. Barra minn hekk, l-objettivi speċifiċi tal-assistenza makrofinanzjarja tal-Unjoni għandhom isaħħu l-effiċjenza, it-trasparenza u r-responsabbiltà fis-sistemi tal-ġestjoni tal-finanzi pubbliċi fil-Ġordan, u jippromwovu r-riformi strutturali li għandhom l-għan li jappoġġaw it-tkabbir sostenibbli u inklussiv, il-ħolqien tax-xogħol u l-konsolidazzjoni fiskali. Kemm l-issodisfar tal-prekundizzjonijiet kif ukoll il-kisba ta’ dawk l-objettivi jenħtieġ li jiġu mmonitorjati regolarment mill-Kummissjoni u mis-SEAE.
	(21)	Prekundizzjoni għall-għoti tal-assistenza makrofinanzjarja tal-Unjoni jenħtieġ li tkun li l-Ġordan jirrispetta l-mekkaniżmi demokratiċi effettivi – inklużi sistema parlamentari b’diversi partiti – u l-istat tad-dritt, u li jiggarantixxi r-rispett tad-drittijiet tal-bniedem. Barra minn hekk, l-objettivi speċifiċi tal-assistenza makrofinanzjarja tal-Unjoni jenħtieġ li jsaħħu l-effiċjenza, it-trasparenza u r-responsabbiltà fis-sistemi tal-ġestjoni tal-finanzi pubbliċi fil-Ġordan, u jippromwovu r-riformi strutturali li għandhom l-għan li jappoġġaw it-tkabbir sostenibbli u inklussiv, il-ħolqien tax-xogħol u l-konsolidazzjoni fiskali u l-politiki. Kemm l-issodisfar tal-prekundizzjonijiet kif ukoll il-kisba ta’ dawk l-objettivi jenħtieġ li jiġu mmonitorjati regolarment mill-Kummissjoni u mis-SEAE, u sussegwentement dan jenħtieġ li jiġi rrappurtat lill-Parlament Ewropew. Jenħtieġ li l-Unjoni tħeġġeġ l-isforzi li l-Ġordan qed jagħmel fir-rigward tad-diversifikazzjoni u s-sostenibbiltà ekonomika, b’mod partikolari f’setturi bħall-enerġija rinnovabbli, it-teknoloġija u s-servizzi diġitali, sabiex inaqqas id-dipendenza tiegħu fuq it-turiżmu u l-esportazzjonijiet tas-sustanzi kimiċi u jsaħħaħ ir-reżiljenza fit-tul.


</Amend>
<Amend>Emenda		<NumAm>5</NumAm>

<DocAmend>Proposta għal deċiżjoni</DocAmend>
<Article>Premessa 27</Article>
	

	Test propost mill-Kummissjoni
	Emenda

	(27)	L-assistenza makrofinanzjarja tal-Unjoni jenħtieġ li tkun soġġetta għal kundizzjonijiet ta’ politika ekonomika, li għandhom jiġu stabbiliti f’Memorandum ta’ Qbil. Sabiex jiġu żgurati kundizzjonijiet uniformi għall-implimentazzjoni u għal raġunijiet ta’ effiċjenza, jenħtieġ li l-Kummissjoni tingħata s-setgħa li tinnegozja dawn il-kundizzjonijiet mal-awtoritajiet tal-Ġordan taħt is-superviżjoni tal-kumitat tar-rappreżentanti tal-Istati Membri skont ir-Regolament (UE) Nru 182/2011. Skont dan ir-Regolament, bħala regola ġenerali jenħtieġ li tapplika l-proċedura konsultattiva fil-każijiet kollha ħlief kif previst f’dan ir-Regolament. Meta jiġi kkunsidrat l-impatt potenzjalment importanti tal-assistenza ta’ aktar minn EUR 90 miljun, huwa xieraq li għal operazzjonijiet li jeċċedu dak il-limitu tintuża l-proċedura ta’ eżami. Meta jitqies l-ammont ta’ assistenza makrofinanzjarja mill-Unjoni lill-Ġordan, il-proċedura ta’ eżami jenħtieġ li tapplika għall-adozzjoni tal-Memorandum ta’ Qbil, u għal kwalunkwe tnaqqis, sospensjoni jew tħassir tal-assistenza.
	(27)	Jenħtieġ li l-assistenza makrofinanzjarja tal-Unjoni tkun soġġetta għal kundizzjonijiet ta’ politika ekonomika ċari u miżurabbli, kif ukoll dawk relatati mad-demokrazija, mal-istat tad-dritt u mad-drittijiet tal-bniedem, li għandhom jiġu stabbiliti f’Memorandum ta’ Qbil. Sabiex jiġu żgurati kundizzjonijiet uniformi għall-implimentazzjoni u għal raġunijiet ta’ effiċjenza, jenħtieġ li l-Kummissjoni tingħata s-setgħa li tinnegozja dawn il-kundizzjonijiet mal-awtoritajiet tal-Ġordan taħt is-superviżjoni tal-kumitat tar-rappreżentanti tal-Istati Membri skont ir-Regolament (UE) Nru 182/2011. Skont dan ir-Regolament, bħala regola ġenerali jenħtieġ li tapplika l-proċedura konsultattiva fil-każijiet kollha ħlief kif previst f’dan ir-Regolament. Meta jiġi kkunsidrat l-impatt potenzjalment importanti tal-assistenza ta’ aktar minn EUR 90 miljun, huwa xieraq li għal operazzjonijiet li jeċċedu dak il-limitu tintuża l-proċedura ta’ eżami. Meta jitqies l-ammont ta’ assistenza makrofinanzjarja mill-Unjoni lill-Ġordan, il-proċedura ta’ eżami jenħtieġ li tapplika għall-adozzjoni tal-Memorandum ta’ Qbil, inklużi parametri referenzjarji ċari u miżurabbli biex tiġi evalwata l-implimentazzjoni ta’ kull pagament parzjali,u għal kwalunkwe tnaqqis, sospensjoni jew tħassir tal-assistenza.


</Amend>
<Amend>Emenda		<NumAm>6</NumAm>

<DocAmend>Proposta għal deċiżjoni</DocAmend>
<Article>Artikolu 2 – paragrafu 2</Article>
	

	Test propost mill-Kummissjoni
	Emenda

	2.	Il-Kummissjoni u s-Servizz Ewropew għall-Azzjoni Esterna għandhom jimmonitorjaw li din il-prekundizzjoni tiġi ssodisfata matul iċ-ċiklu tal-ħajja sħiħ tal-assistenza makrofinanzjarja tal-Unjoni.
	2.	Il-Kummissjoni u s-Servizz Ewropew għall-Azzjoni Esterna għandhom jimmonitorjaw li din il-prekundizzjoni tiġi ssodisfata matul iċ-ċiklu tal-ħajja sħiħ tal-assistenza makrofinanzjarja tal-Unjoni permezz ta’ proċess trasparenti li fih partijiet terzi indipendenti jkunu kapaċi jikkontribwixxu b’mod sinifikattiv. Il-Kummissjoni u s-SEAE għandhom jirrapportaw ukoll, kemm regolarment kif ukoll bil-miktub, lill-Parlament Ewropew u lill-Kunsill dwar l-issodisfar tal-prekundizzjoni msemmija fil-paragrafu 1.


</Amend>
<Amend>Emenda		<NumAm>7</NumAm>

<DocAmend>Proposta għal deċiżjoni</DocAmend>
<Article>Artikolu 3 – paragrafu 2</Article>
	

	Test propost mill-Kummissjoni
	Emenda

	2.	Il-kundizzjonijiet imsemmija fil-paragrafu 1 għandhom jimmiraw, b’mod partikolari, li jtejbu l-effiċjenza, it-trasparenza u r-responsabbiltà tas-sistemi ta’ ġestjoni tal-finanzi pubbliċi fil-Ġordan, inkluż għall-użu tal-assistenza makrofinanzjarja tal-Unjoni. Il-progress fil-ftuħ reċiproku tas-swieq, l-iżvilupp ta’ kummerċ ġust u bbażat fuq ir-regoli u prijoritajiet oħrajn fil-kuntest tal-politika esterna tal-Unjoni għandhom ukoll jitqiesu bil-mod dovut fit-tfassil tal-miżuri ta’ politika. Il-progress fl-ilħuq ta’ dawn l-objettivi għandu jiġi mmonitorjat regolarment mill-Kummissjoni.
	2.	Il-kundizzjonijiet imsemmija fil-paragrafu 1 għandhom jimmiraw, b’mod partikolari, li jtejbu l-effiċjenza, it-trasparenza u r-responsabbiltà tas-sistemi ta’ ġestjoni tal-finanzi pubbliċi fil-Ġordan, inkluż għall-użu tal-assistenza makrofinanzjarja tal-Unjoni. Dan għandu jinkludi l-pubblikazzjoni ta’ rapporti regolari u dettaljati mill-gvern tal-Ġordan dwar l-użu tal-fondi, li jispeċifikaw l-allokazzjonijiet għal setturi ewlenin bħall-kura tas-saħħa, l-edukazzjoni u l-infrastruttura, filwaqt li jiżguraw l-aċċess pubbliku għal tali informazzjoni. Il-progress fis-servizzi pubbliċi, fil-ftuħ reċiproku tas-swieq, l-iżvilupp sostenibbli, it-tnaqqis tal-faqar u l-iżvilupp ta’ kummerċ ġust u bbażat fuq ir-regoli, u prijoritajiet oħrajn fil-kuntest tal-politika esterna tal-Unjoni, inklużi dawk relatati mad-demokrazija, mal-istat tad-dritt u mad-drittijiet tal-bniedem, għandhom ukoll jitqiesu bil-mod dovut fit-tfassil tal-miżuri ta’ politika. Il-progress fil-kisba ta’ dawk l-objettivi għandu jiġi mmonitorjat regolarment mill-Kummissjoni u s-SEAE, u għandu jiġi kkomunikat lill-Parlament Ewropew.


</Amend>
<Amend>Emenda		<NumAm>8</NumAm>
<DocAmend>Proposta għal deċiżjoni</DocAmend>
<Article>Artikolu 4 – paragrafu 4</Article>
	

	Test propost mill-Kummissjoni
	Emenda

	4.	Fejn il-kundizzjonijiet imsemmija fl-ewwel sub-paragrafu tal-paragrafu 3 ma jiġux issodisfati, il-Kummissjoni għandha tissospendi jew tikkanċella temporanjament l-iżborż tal-assistenza makrofinanzjarja tal-Unjoni. F’tali każijiet, hija għandha tinforma lill-Parlament Ewropew u lill-Kunsill dwar ir-raġunijiet għas-sospensjoni jew il-kanċellazzjoni.
	4.	Fejn il-kundizzjonijiet imsemmija fl-ewwel sub-paragrafu tal-paragrafu 3 ma jiġux issodisfati, il-Kummissjoni għandha tissospendi jew tikkanċella temporanjament l-iżborż tal-assistenza makrofinanzjarja tal-Unjoni. F’tali każijiet, hija għandha tinforma lill-Parlament Ewropew u lill-Kunsill dwar ir-raġunijiet għas-sospensjoni jew il-kanċellazzjoni u dwar il-passi sussegwenti.



</Amend>
</RepeatBlock-Amend>

<FootprintIntro>F’konformità mal-Artikolu 8 tal-Anness I tar-Regoli ta’ Proċedura, ir-rapporteur għal opinjoni  jiddikjara li rċieva kontribut mill-entitajiet jew il-persuni li ġejjin fit-tħejjija tal-opinjoni:</FootprintIntro>

